Na temelju članka 107. stavka 9. i članka 118. Zakona o odgoju i obrazovanju u osnovnoj i srednjoj školi („Narodne novine“, broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20 ) Školski odbor Osnovne škole Stjepana Basaričeka, na sjednici održanoj dana 8.7.2022. godine donio je

**PRAVILNIK O IZMJENAMA I DOPUNAMA PRAVILNIKA O NAČINU I POSTUPKU TE VREDNOVANJU I PROCJENI KANDIDATA ZA ZAPOŠLJAVANJE U OSNOVNOJ ŠKOLI STJEPANA BASARIČEKA**

Članak 1.

U Pravilniku o načinu i postupku te vrednovanju i procjeni kandidata za zapošljavanje u OŠ Stjepana Basaričeka KLASA: 003-05/19-01/04, URBROJ: 238/10-09-01-19-1 od 14.3.2019. u članku 7. stavak 1. mijenja se i glasi:

„Natječaj za zasnivanje radnog odnosa u Školi treba sadržavati:

1. naziv i sjedište Škole,

2. mjesto rada i naziv radnog mjesta za koje se raspisuje natječaj,

3. tjedno radno vrijeme i vrijeme na koje se sklapa ugovor o radu,

4. opće i posebne uvjete za radno mjesto za koje se raspisuje natječaj,

5. naznaku priloga/dokumentacije kojom se dokazuje ispunjenost uvjeta za radno mjesto za koje je raspisan natječaj,

6. naznaku zapreka za zasnivanje radnog odnosa u Školi iz čl. 106. Zakona o odgoju i obrazovanju u osnovnoj i srednjoj školi i naznaku dokaza koji se na tu okolnost prilaže,

7. napomenu da je kandidat koji se poziva na pravo prednosti pri zapošljavanju na temelju posebnog zakona obvezan uz prijavu priložiti svu propisanu dokumentaciju prema posebnom zakonu,

8. naznaku poveznice na internetskoj stranici Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji, te Zakona o civilnim stradalnicima iz Domovinskog rata

9. naznaku da će se kandidatom prijavljenim na natječaj smatrati samo osoba koja podnese pravodobnu i potpunu prijavu te ispunjava formalne uvjete iz natječaja,

10. obvezu provjere kompetencija onih kandidata koje Povjerenstvo predloži (najmanje pet kandidata),

11. naznaku da će se smatrati da je kandidat odustao od natječaja ako se ne odazove na razgovor i provjeru kompetencija

12. naznaku probnog rada ako se ugovara,

13. rok za podnošenje prijava,

14. naznaku da se na natječaj mogu javiti osobe oba spola,

15. naznaku da je prijavu potrebno vlastoručno potpisati,

16. naznaku web-stranice Škole na kojoj će se objaviti područje povjere, pravni i drugi izvori za pripremu kandidata, vrijeme i mjesto održavanja razgovora (intervjua), te vrijeme trajanja razgovora (intervjua),

17. naznaku o načinu dostavljanja prijave i adresu Škole na koju se podnose prijave s potrebnom dokumentacijom,

18. naznaku da se isprave prilažu u neovjerenoj preslici te da se isprave i dokumentacija ne vraća nakon završetka natječaja,

19. naznaku u kojem se roku i na koji način obavještavaju kandidati o rezultatima natječaja.

20. Klauzula o privoli i zaštiti osobnih podataka.

Članak 2.

Naziv glave III. mijenja se i glasi:

„III. POVJERENSTVO ZA VREDNOVANJE I PROCJENU KANDIDATA“

Članak 3.

Članak 10. mijenja se i glasi:

„Provjera kompetencija kandidata za odgovarajuće radno mjesto sastoji se od provjere kandidata putem razgovora s kandidatom (intervjua), a obavlja se u prostorima škole.

Kandidat koji ne pristupi provjeri kompetencija i vrednovanju smatra se da je odustao od prijave na natječaj.

Članak 4.

Članak 13. mijenja se i glasi:

„Do stupanja na snagu pravilnika kojim se uređuju način i postupak utvrđivanja lista evidencija, način raspoređivanja zaposlenika te kriterije kojima se svim kandidatima za zapošljavanje osiguravaju jednaki i transparentni uvjeti a koji donosi ministar znanosti i obrazovanja, primjenjuju se odredbe Kolektivnog ugovora za zaposlenike u osnovnoškolskim ustanovama i Pravilnik o kriterijima za donošenje odluke o prednosti pri zapošljavanju, Zajedničkog povjerenstva za viškove i manjkove na razini države“.

Članak 5.

U članku 14. stavku 1. riječi „ured državne uprave“ zamjenjuju se riječima „nadležno upravno tijelo županije“.

U članku 14. stavku 2. riječi „ureda državne uprave“ zamjenjuju se riječima „nadležnog upravnog tijela županije“.

Članak 6.

Suglasnost na ovaj Pravilnik daje nadležno upravno tijelo županije.

Nakon dobivanja suglasnosti nadležnog upravnog tijela, Pravilnik stupa na snagu slijedećeg dana nakon objave na oglasnoj ploči Škole.

Ovaj Pravilnik objavljuje se i na web stranici Škole.

KLASA: 011-02/22-01/02

URBROJ: 238/10-09-01-19-1

Ivanić-Grad, 8.7.2022.

Ravnateljica Predsjednik školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vlatka Koletić, prof. Jadranko Bartolić, dipl.ing